wickkiey/tamil-wikipedia-chunked huggingface dataset:
# அலைவு

## தடையுறு அலைவுகள்

காற்றில் அல்லது ஏதேனும் ஒரு ஊடகத்தில ஏற்படும் அலைவுகள் பெரும்பாலும் தடையுறக்கூடியதாகவே இருக்கின்றன. அலைவுகளின் போது ஊடகங்களின் உராய்வு அல்லது காற்றுத்தடை காரணமாக தடையுறச் செய்யும் விசை ஏற்படுகிறது, எனவே , தடையுறு விசையிலிருந்து மீண்டு வரும்போது ஆற்றலின் ஒரு பகுதி வீணாகிறது. ஆக அலைவுகளின் வீச்சுக்காலத்தைச் சார்ந்து குறைந்து பின் சுழியாகிவிடும். இவ்வகை அலைவுகளே தடையுறு அலைவுகள் எனப்படும். தடையுறு அலைவுகளுக்குச் சிறந்த சான்றுகளாகக் காற்றில் அலைவுறும் தனி ஊசல், தொட்டிச் சுற்றில் உருவாகும் மின்காந்த அலைவுகள் போன்றவற்றைக் கூறலாம்.
# அலைவு

## திணிப்பு அலைவுகள்

பொருளொன்றின் மீது சீரலைவு விசையைச் செயல்படுத்தி, இயல் அதிர்வெண் அல்லாமல் விசையின் அதிர்வெண்ணில் அதிர்வடையச் செய்தால், அந்த அலைவுகளை திணிப்பு அலைவுகள் எனலாம். புறவிசையை "இயக்கி" என்றும் அதிர்வடையும் பொருளை "இயங்கி" என்றும் கூறலாம். புறச்சீரலைவு விசையானது, பொருளை அதிர்வடையச் செய்கிறது. இயக்கி மற்றும் இயங்கியின் அதிர்வெண் வேறுபாட்டினைக் கொண்டு திணிப்பதிர்வின் வீச்சினைக் கணக்கிடலாம். அதிர்வெண் வேறுபாடு அதிகமாக இருப்பின் திணிப்பு அலைவுகளின் வீச்சு குறைவாக இருக்கும். எடுத்துக்காட்டுகள்: கம்பிகள் உள்ள இசைக் கருவிகளின் அமைப்பு திணிப்பு அதிர்விற்கு
உட்படுகிறது.
# அலைவு

## ஒத்ததிர்வு

திணிப்பதிர்வில், அதிர்வெண் வேறுபாடு குறைவாக இருப்பின் வீச்சு அதிகமாக இருக்கும். இரு அதிர்வெண்களும் சமமாக இருப்பின் வீச்சு பெருமமாக இருக்கும். இந்நிகழ்வு
திணிப்பதிர்வில் ஒரு சிறப்பு நிகழ்வாகும். புறச்சீரலைவு விசையின் அதிர்வெண்ணும் அமைப்பின் அலைவின் இயல் அதிர்வெண்ணும் சமமாக இருப்பின், அலைவின் வீச்சு மிக அதிகமாக இருக்கும். இதனை ஒத்ததிர்வு என்கிறோம். ஒத்ததிர்வுகளால் நன்மைகளும் தீமைகளும் உள்ளன. நன்மைக்கு உதாரணமாக, வானொலி மற்றும் தொலைக்காட்சியில் தொட்டிச் சுற்றில் ஒத்ததிர்வைப் பயன்படுத்தி தேவையான அதிர்வெண்ணைப் பெறலாம். தீமைக்கு உதாரணமாக, நிலநடுக்கத்தின் போது ஒத்ததிர்வு அழிவை ஏற்படுத்தும். நிலநடுக்கத்தினால் ஏற்படும் சீரலைவுகளின் அதிர்வெண் கட்டிடங்களின் அதிர்வெண்ணிற்குச் சமமாக இருந்தால், பெரும வீச்சுடன் கட்டிடங்கள்
அலைவுற்று சிதைய நேரிடும்.
# அலைவு

## எடுத்துக்காட்டுக்கள்

### இயந்திரவியல்

- ஈரூசல் ( Double Pendulum )
- தனி ஊசல்
# அலைவு

## எடுத்துக்காட்டுக்கள்

### மின் இயந்திரவியல்

- படிக அலையியற்றி
- ஒலிப்பெருக்கி
- நுண்பேசி
# அலைவு

## எடுத்துக்காட்டுக்கள்

### மின்னியல்

- மாறுதிசை மின்னோட்டம்
- அலையியற்றி ( Oscillator)
- இலத்திர அலையியற்றி ( Electronic Oscillator )
# அலைவு

## எடுத்துக்காட்டுக்கள்

### ஒளியியல்

- சீரொளி
- குவாண்டம் அலையியற்றி
# அலைவு

## இதனையும் பாருங்கள்

அலைவுகள் (கணிதம்)  
நிலநடுக்க பொறியியல்  
அதிர்வுகள்  
கால அளவு  
அலைபெருக்கி ( Resonator )
தொடரலை ( Periodic wave or function )
# அலைவு

## வெளியிணைப்புகள்

- வீட்டின் அதிர்வுகளை கவனித்தல்
- இலத்திரனியல் அலைவுகளை பற்றிய ஜாவா பயிற்சி தேசிய உயர் காந்தப் புல ஆய்வகம் .
- அதிர்வுகள் &nbsp;&ndash; இணையப் புத்தகம்
# குட்டி இளவரசன் (நூல்)

**குட்டி இளவரசன்** பிரெஞ்சு மொழியிலிருந்து தமிழாக்கம் செய்யப்பட்ட நூல். இதுவரை 173 மொழிகளில் வெளியாகி 80 மில்லியன் பிரதிகள் விற்பனையாகி உள்ளன. 1943இல் வெளியான இந்த நூல், தமிழில் 1981இல் க்ரியா பதிப்பக வெளியீடாக வெளிவந்தது. இந்த நூலை பிரெஞ்சிலிருந்து மொழிபெயர்த்தவர்கள் வெ. ஸ்ரீராம் மற்றும் மதனகல்யாணி.  
பிரஞ்சு மொழியிலிருந்து தமிழாக்கம் செய்யப்பட்ட நூல்.  
பிரெஞ்சு மொழியில் - அந்துவான் து செயிந் தெகுபெறி  
தமிழில் - வெ. ஸ்ரீராம் + மதனகல்யாணி
# குட்டி இளவரசன் (நூல்)

## கதைச்சுருக்கம்

பயணம் மேற்கொண்ட விமானி ஒருவர், விமானம் பழுது பெற்று, பாலைவனத்தில் தரையிறங்குகிறார். வெம்மை மட்டுமே நிறைந்த சூழலது.
விமானம் பழுதுபார்க்க போராடிக்கொண்டிருக்கும் வேளையில், விண்மீனிலிருந்து ஒரு அழகிய சிறுவன் வருவது போல் கற்பனைக்கொண்டு, அவனோடு கழிக்கும் அற்புத பொழுதுகளை இங்கு கதையாய் விரித்துள்ளார்.  
குட்டி இளவரசன், தன்னிடமிருந்த மலர் ஒன்றின்மேல் கோவம் கொண்டு, தன் கிரகத்கதை விட்டு வெளியே வேலை தேடும் பொருட்டும், அறிவை தேடும் பொருட்டும் மற்ற கிரகங்கள் செல்கிறான், அங்கு ஒவ்வொரு கிரகங்களிலும் பலவித மனிதர்களை சந்திக்கிறான். மனிதர்களின் இயல்பு கண்டு மிகுந்த வியப்படைகிறான். பெரியவர்கள் விசித்திரமானவர்கள் என்று அடிக்கடி தன்னுள் சொல்லிக் கொள்கிறான். இறுதியாய் பூமி வந்தடைகிறான், விமானியிடம் நேசம் கொள்கிறான், புதிராய் பேசுகிறான், நரியுடன் நட்பு பாராட்டுகிறான், பின்பு இனம் புரியா உணர்வை சுமக்கும் கனத்த மனதை அளித்துவிட்டு பிரிந்து செல்கிறான்.  
- குட்டி இளவரசன் - ஆங்கிலத்தில்
- குட்டி இளவரசன்: ஒரு இலக்கிய மர்மம் சு.தியடோர் பாஸ்கரன்
- குட்டி இளவரசன்!
- படித்த புத்தகத்திலிருந்து மானஸாஜென்
- குட்டி இளவரசன் - ஓர் அற்புதம்
# இரா. மணிகண்டன்

**இரா. மணிகண்டன்** என்பவர் ஒரு தமிழக எழுத்தாளர், கவிஞர். தேனி மாவட்டம் சின்னமனூரில் பிறந்த இவர் சமூகவியலில் முதுகலைப் பட்டமும், ஆற்றுப்படுத்தல் மற்றும் ஆலோசனை வழங்கலில் முதுகலைப் பட்டயமும் பெற்றவர். "யுவபாரதி", "இளவாணன்", "அன்பின் வசீகரன்" போன்ற புனைப் பெயர்களிலும் கவிதைகள், கட்டுரைகள் போன்றவற்றை தமிழில் வெளியாகும் பல அச்சிதழ்களில் எழுதியுள்ளார். சென்னை மற்றும் புதுவை வானொலியில் இவரது கவிதைகள் ஒலிபரப்பப்பட்டுள்ளன. தேனி முற்போக்கு கலை இலக்கிய மேடையின் 2017ஆம் ஆண்டிற்கான மக்கள் கவி இன்குலாப் படைப்பாக்க மேன்மை விருது பெற்றுள்ளார்.
# இரா. மணிகண்டன்

## வெளியான நூல்கள்

1. நீர்வாசம் - கவிதைத் தொகுப்பு (ஆகஸ்டு, 2006)
1. மண்ணூறப் பெய்த மழை - கட்டுரைத் தொகுப்பு (பிப்ரவரி, 2017)
1. சுவரில் ஆடும் ஊமை ஓவியம் - கவிதைத் தொகுப்பு
(ஜனவரி, 2019)
# தி. பரமேசுவரி

**தி. பரமேசுவரி** சென்னையில் 1970ல் பிறந்த எழுத்தாளர், தமிழாசிரியர். பூங்குழலி, திலீபா எனும் புனைப் பெயர்களிலும் கவிதைகள், கட்டுரைகள் எழுதியுள்ளார். அரசு மேனிலைப்பள்ளியில் முதுகலைத் தமிழாசிரியராகப் பணிபுரிகிறார். தமிழ் இலக்கியத்தில் முனைவர் பட்டம் பெற்றவர். இவ்வாய்வேடு “ம.பொ.சி பார்வையில் பாரதி” என்ற பெயரில் நூலாக வெளிவந்துள்ளது. இவரது கவிதைகள் உயிர்மை, அவள் விகடன், ஆனந்த விகடன், பூங்குயில், புதிய பார்வை, யாதும் ஊரே, இளந்தமிழன், அணி, நொச்சி போன்ற இதழ்களில் வெளிவந்துள்ளன.
# தி. பரமேசுவரி

## வெளியிட்டுள்ள நூல்கள்

- *ம.பொ.சி. பார்வையில் பாரதி* - ஆய்வு நூல் [2003]
- *எனக்கான வெளிச்சம்* - கவிதைத் தொகுப்பு [2005]
- *ஓசை புதையும் வெளி* - கவிதைத் தொகுப்பு [2010]
# தி. பரமேசுவரி

## பதிப்பித்த நூல்கள்

- ம.பொ.சி.யின் சிறுகதைகள் [2006]
- ம.பொ.சி.யின் சிலப்பதிகார விளக்கத் தெளிவுரை [2008]
- *ம.பொ.சி.யின் தமிழன் குரல்* - இதழ்த் தொகுப்பு [2010]
# தி. பரமேசுவரி

## பரிசுகள்

இவருடைய “எனக்கான வெளிச்சம்” கவிதைத் தொகுப்பிற்காக “திருப்பூர் கலை இலக்கியப் பேரவை பரிசு” பெற்றுள்ளார்.
# மயிலப்பன் சேர்வைகாரர்

**மயிலப்பன் சேர்வைகாரர்** (இறப்பு: 1802, ஆகஸ்ட் 6) பிரித்தானிய கிழக்கிந்திய கம்பனியை எதிர்த்த ஒரு தமிழ் தளபதி.
# மயிலப்பன் சேர்வைகாரர்

## வரலாறு

இராமநாதபுரத்தின் மன்னர் முத்துஇராமலிங்க விஜய ரகுநாத சேதுபதியை (1762 - 1809) 1795, பெப்ரவரி 8 இல் ஆங்கிலக் கிழக்கிந்தியக் கம்பெனி பதவி நீக்கம் செய்தது. மன்னரைக் கைது செய்து திருச்சிக் கோட்டையில் அடைத்துவிட்டு சேதுபதியின் நாட்டை கும்பெனியார் ஏற்றனர்.  
கும்பெனியார் குடிமக்களிடம் கெடுபிடி வசூல் செய்தும் சுரண்டியும் மக்களின் வெறுப்பைச் சம்பாதித்துக் கொண்டனர். அவர்களுக்கு மயிலப்பன் சேர்வைக்காரர் தலைமை தாங்கினார். இவர் சேதுபதி சீமையின் தென்பகுதியான ஆப்பனூர் நாட்டைச் சேர்ந்த சித்திரங்குடி என்ற கிராமத்தைப் பிறப்பிடமாகக் கொண்டவர். சேதுபதி மன்னரது சேவையில் சிறப்பாக விளங்கியதால் மன்னர் இவருக்கு ஒரு படைப் பிரிவின் தலைவராக்கினார். இதனால் "சித்திரங்குடி மயிலப்பன் சேர்வைகாரர்" என்றழைத்தனர்.  
1795 முதல் 1802 வரை பல இடங்களில் ஆங்கிலேயர்க்கு எதிராகக் கிளர்ச்சிகளில் சேர்வைகாரர் ஈடுபட்டார். 1799, ஏப்ரல் 24 ஆம் நாள் முதுகளத்தூரில் உள்ள கும்பெனியாரின் கச்சேரியைத் (court) தாக்கியது, அபிராமத்தில் உள்ள கச்சேரியைத் தாக்கியும் கைத்தறிக் கிட்டங்கியைத் தாக்கி துணிகளை சூறையிட்டது, கமுதியில் உள்ள கச்சேரியைத் தகர்த்து பெரிய நெற்களஞ்சியங்களைக் கொள்ளையிட்டது போன்ற தாக்குதல்கள் அவரது தலைமையில் நடந்தன.
தொடர்ந்து 42 நாட்கள் இத்தகையப் போராட்டங்களால் முதுகளத்தூர், கமுதிச் சீமைகள் கும்பெனி நிர்வாகத்திலிருந்து தனித்து நின்றன. இப்போராட்டத்தில் தீவிர பங்கு கொண்ட சிங்கன் செட்டி, ஷேக் இப்ராகிம் சாகிபு போன்ற சேர்வைகாரரின் தோழர்கள் கொல்லப்பட்டனர். அப்போது ஆங்கிலப் படைகளை வழி நடத்தியவர்கள் கலக்டர் லூஷிங்க்டன் மற்றும் கர்னல் மார்டின்ஸ் ஆவர்.  
போராட்டத்தை அடக்கிய கும்பெனியார் மயிலப்பன் சேர்வைகாரரைத் தவிர மற்றப் போராளிகளுக்குப் பொது மன்னிப்பு வழங்கினர். வேறு வழியின்றி சேர்வைகாரர் மாறுவேடத்தில் சோழ நாடு சென்றார். எட்டு மாதங்கள் கழித்து சேது நாட்டிற்குத் திரும்பினார். அதன் பின் சிவகங்கை சீமையின் மருதிருவரின் வேண்டுகோளின்படி மருதிருவர் அணியில் சேர்ந்து பாடுபட்டதுடன் பாஞ்சாலம் குறிச்சிப் பாளையக்காரர், காடல்குடி, நாகலாபுரம், குளத்தூர் ஆகிய பாளையக்காரர்களது ஆங்கிலேயர் எதிர்ப்புப் போராட்டங்களுக்கு ஆதரவாக சேர்வைகாரர் செயல் பட்டார்/  
மயிலப்பன் சேர்வைகாரின் நடவடிக்கைகளையும், அவர் மருதிருவர் அணியில் தீவிரமாக ஈடுபட்டதையும் நன்கு அறிந்திருந்த கலக்டர் லூஷிங்க்டன் சேர்வைகாரரை தம்மிடம் ஒப்படைக்கும்படி மருதிருவர்க்குத் தாக்கீது அனுப்பினார். மருதிருவர் கலக்டரின் உத்தரவை ஒரு பொருட்டாக மதிக்கவில்லை.
# மயிலப்பன் சேர்வைகாரர்

## தூக்கிலிடப்படல்

ஆங்கிலக் கும்பெனியர்க்கு எதிரான மருதிருவரின் இறுதிப் போராட்ட நாள் 1801, அக்டோபர் 2. இதில் தோல்வியுற்றதன் காரணமாக 1801, அக்டோபர் 24 இல் திருப்புத்தூரில் மருதிருவர் தூக்கிலடப்பட்டனர். மருதிருவரின் இம்முடிவிற்குப் பின்னர் மயிலப்பன் சேர்வைகாரர் தன்னந்தனியே முதுகளத்தூர், கமுதி பகுதிகளில் தலைமறைவு வாழ்க்கையை மேற்கொண்டார். கம்பெனியாரின் வெகுமதிக்காக காட்டிக்கொடுக்கப்பட்டு கைது செய்யப்பட்டார். மூன்று மாத கால கடுமையான சிறை வாழ்க்கைக்குப் பின்னர் மயிலப்பன் சேர்வைகாரர் 1802, ஆகஸ்ட் 6 ஆம் நாளன்று அபிராமத்தில் கம்பெனியாரால் தூக்கிலிப்பட்டார்.  
- டாக்டர் எஸ்.எம். கமால் எழுதியுள்ள நூல்கள்:
- மறவர் சீமை மாவீரன் மயிலப்பன்
- விடுதலைப் போரில் சேதுபதி மன்னர்
- சேதுபதி மன்னர் வரலாறு
- Military consultations vol 256 & 299
- Revenue Sundries vol 26
- Madurai District Recrds
- The History of Madurai by Dr.K.Rajayyan
# ஒன்ராறியோ ஓவியக் காட்சிக்கூடம்

**ஒன்ராறியோ ஓவியக் காட்சிக்கூடம்** (*The Art Gallery of Ontario (AGO)*) என்பது ரொறன்ரோ, ஒன்ராறியோ, கனடாவில் உள்ள ஓவியக் காட்சிக்கூடம். 25 000 சதுர மீட்டர் பரப்புளவுடன் வட அமெரிக்காவின் மிகப் பெரிய காட்சிக்கூடங்களில் இதுவும் ஒன்று. இது கனடிய ஓவியங்களை சிறப்பாக காட்சிப்படுத்துகிறது.
# ஒன்ராறியோ அறிவியல் நடுவம்

**ஒன்ராறியோ அறிவியல் நடுவம்** (Ontario Science Centre ) என்பது ரொறன்ரோ, ஒன்ராறியோ, கனடாவில் அமைந்துள்ள ஒரு அறிவியல் காட்சியகம் ஆகும். 1969 ம் ஆண்டு இது திறக்கப்பட்டது. அறிவியல் கண்காட்சிகள், நிகழ்ச்சிகள், பரிசோதனைகள் எனப் பல தரப்பட்ட ஈர்ப்புகள் இங்கு உள்ளன. பள்ளி மாணவர்கள் இதைப் பெரிதும் பயன்படுத்துகிறார்கள்.
# கனடாவின் தேசிய பலே

**கனடாவின் தேசிய பேலே** என்பது 1951 ஆம் ஆண்டில் டொரோண்டோ, ஒன்டாரியோவில் நிறுவப்பட்ட ஒரு கனடிய பேலே நிறுவனமாகும். இதன் முதல் கலை இயக்குநராக செலியா பிரான்கா இருந்தார். சொந்தமான இசைக்குழுவுடன் 70 நடனக் கலைஞர்களைக் கொண்ட இந்த தேசிய பேலே நிறுவனம், 2022 ஆம் ஆண்டு முதல் கலை இயக்குநர் ஹோப் மியூர் தலைமையில் இயங்கி வருகிறது. பல்வேறு பாணிகளைக் கொண்ட பாரம்பரிய முழு நீள செவ்வியல் பேலே நிகழ்ச்சிகளை நிகழ்த்துவதற்கும், சமகால படைப்புகளை ஏற்றுக்கொள்வதற்கும், புதிய பேலே நடனங்களின் உருவாக்கத்தையும், கனடிய நடனக் கலைஞர்கள், நடன அமைப்பாளர்களின் வளர்ச்சியையும் ஊக்குவிப்பதற்கும் இந்நிறுவனம் பெயர் பெற்றது.  
இந்த நிறுவனத்தின் படைப்புகளில் சர் ஃபிரெடெரிக் ஆஷ்டன், ஜார்ஜ் பலான்சின், ஜான் கிரான்கோ, ருடோல்ஃப் நுரேயேவ், ஜான் நியூமையர், வில்லியம் ஃபோர்சைத், ஜேம்ஸ் குடெல்கா, வேன் மெக்கிரிகர், அலெக்ஸி ரட்மான்ஸ்கி, கிரிஸ்டல் பைட், கிறிஸ்டோபர் வீல்டன், அஸுர் பார்டன், கில்லாம் கோட் மற்றும் ராபர்ட் பினெட் ஆகியோரின் படைப்புகள் அடங்கும். தேசிய பேலே குழு கனடாவிலும் பன்னாட்டு அளவிலும் சுற்றுப்பயணம் செய்கிறது. இலண்டன், பாரிஸ், ஹாம்பர்க், மாஸ்கோ, செயின்ட் பீட்டர்ஸ்பர்க், நியூயார்க் நகரம், வாஷிங்டன் டி.சி., லாஸ் ஏஞ்சல்ஸ் மற்றும் சான் பிரான்சிஸ்கோ ஆகிய இடங்களில் அரங்கேற்றங்களை நிகழ்த்தியுள்ளது.
# கனடாவின் தேசிய பலே

## உருவாக்கம்

1951 ஆம் ஆண்டில், கனடாவில் இரண்டு முக்கிய பேலே நிறுவனங்கள் இருந்தன. அவற்றில் ஒன்று குவெனெத் லாய்டின் தலைமையில் இயங்கிய ராயல் வின்னிபெக் பேலே, மற்றொன்று பொரிஸ் வோல்கோஃப் நிறுவிய வோல்கோஃப் கனேடியன் பேலே ஆகியவையாகும். பிந்தைய நிறுவனமானது டொரொண்டோவை தளமாகக் கொண்டிருந்தது. சாட்லர்ஸ் வெல்ஸ் ராயல் பேலேயினால் அமைக்கப்பட்ட முன்மாதிரியைப் பின்பற்றி, பரந்த அடிப்படையிலான கனேடிய பேலே குழுவை உருவாக்கும் நோக்கத்துடன், கனேடிய பேலே ஆர்வலர்களின் ஒரு குழு இந்த நிறுவனத்தை உருவாக்க முன்வந்தது.  
ஆங்கில பாலே ஆர்வலர்களான சீலா புளூம், ரோஸ்மேரி வின்க்லி மற்றும் பட்ரீசியா பார்ன்ஸ் (பிறப்பு பெயர் வின்க்லி) (அப்போதைய காலகட்டத்தில் டொரன்டோவில் வசித்து வந்தவர்கள்) தொடக்க கால நிதி திரட்டலுக்குப் பொறுப்பாக இருந்தனர். இந்த முயற்சி நிறுவனத்திற்கு அதன் முதல் நடனக் கலைஞர்கள், நடன அமைப்பாளர்கள் மற்றும் கலை இயக்குநர் ஆகியோரை ஈர்க்க உதவியது. லாய்டும் வோல்கோஃப்பும் நிறுவனத்தின் முதல் கலை இயக்குநராக இருப்பதில் ஆர்வமாக இருந்தனர். ஆனால், புதிய பாலே நிறுவனத்திற்கான நடனக் கலைஞர்களை பாரபட்சமற்று தேர்வு செய்வதை உறுதிப்படுத்த ஒரே வழி வெளியாள் ஒருவரை பணியமர்த்துவதே என்று ஏற்பாட்டாளர்கள் ஒப்புக்கொண்டனர். அம்முடிவின்படி பிரித்தானிய நடனக் கலைஞரும் நடன அமைப்பாளருமான சீலியா ஃபிரான்காவை கலை இயக்குநராகத் தேர்ந்தெடுத்தனர். அவருக்கு நடனக் கலைச் சமூகத்தினுள் பல தொடர்புகள் இருந்தன, ஆனால், அந்த நேரத்தில் அவர் கனடாவிற்கு இரண்டு முறை மட்டுமே சென்றிருந்தார்.
# திருக்குவளை

**திருக்குவளை** (ஆங்கிலம்:Thirukkuvalai), தமிழ்நாட்டில் அமைந்துள்ள நாகப்பட்டினம் மாவட்டத்தில் இருக்கும் ஓர் இடமாகும். திருக்குவளை நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.  
இந்த ஊரானது இங்கு உள்ள பிரம்மபுரீஸ்வரர் கோயிலுக்காகவும், மு. கருணாநிதிக்காகவும் அறியப்படுகிறது. திருக்குவளையில்தான் மு. கருணாநிதி பிறந்தார். அவர் பிறந்த வீடானது தற்போது நூலகமாக பராமரிக்கப்படுகிறது.  
இந்திய 2001 மக்கள் தொகை கணக்கெடுப்பின்படி 3674 மக்கள் இங்கு வசிக்கின்றார்கள். இவர்களில் 1834 ஆண்கள், 1840 பெண்கள் ஆவார்கள். திருக்குவளை மக்களின் சராசரி கல்வியறிவு 21.48% ஆகும்.  
2011, இந்திய மக்கள் தொகை கணக்கெடுப்பின்படி, இந்தக் கிராமத்தின் மக்கள் தொகை 4255 ஆகும். மேலும் இந்த ஊரில் 1161 குடும்பங்கள் வாழ்கின்றன, இதில் ஆண்கள் 2135, பெண்கள் 2120 ஆவர். இதன்படி பாலின விகிதமானது 993 என்று உள்ளது. மக்கள் தொகையில் 10.62 விழுக்காட்டினர் ஆறு வயதுக்குட்பட்டவர்களாவர். கல்வியறிவுவிகிதம் 80.94 விழுக்காடாகும். கல்வியறிவில் ஆண்களின் விகிதம் 88.21 விழுக்காடாகவும், பெண்களின் விகிதம் 73.74 விழுக்காடாகவும் உள்ளது. கல்வியறிவு விகிதமானது ஏறக்குறைய மாநில விகித்தமான 80.09க்கு இணையானக உள்ளது.
# ஜானகி சபதம்

**ஜானகி சபதம்** (*Janaki Sabatham*), 1976-ஆம் ஆண்டு மார்ச்சு பதினைந்தாம் நாளில் வெளிவந்த தமிழ்த் திரைப்படமாகும். அவினாசி மணியின் இயக்கத்தில் வெளிவந்த இத்திரைப்படத்தில் ரவிச்சந்திரன், கே. ஆர். விஜயா, விஜயகுமார், வெண்ணிற ஆடை நிர்மலா, மற்றும் பலர் நடித்திருந்தனர். இப்படத்தில் பாரதி ராஜா உதவி இயக்குநராகப் பணியாற்றினார்.
# ஜானகி சபதம்

## பாடல்கள்

படத்தின் இசையமைப்பாளர் "மெல்லிசை சக்ரவர்த்தி" "வி. குமார்". பாடல்களை கண்ணதாசன், அவினாசி மணி ஆகியோர் எழுதியிருந்தனர்.  
1. இளமைக் கோவில் ஒன்று - இந்த பாடலை கே.ஜே.யேசுதாசும், கே.சொர்ணாவும் பாடினர்.
# இந்திய செவிலியர் கல்விக் குழு

இந்தியாவில் செவிலியர் (Nursing) பயிற்சி மற்றும் அது தொடர்பான கல்வி நிறுவனங்களுக்கான அனுமதி வழங்கும் அமைப்பாக புதுடெல்லியிலுள்ள இந்திய செவிலியர் குழு செயல்பட்டு வருகிறது.
# இந்திய செவிலியர் கல்விக் குழு

## பாடப் பிரிவுகள்

இந்திய செவிலியர் குழுமம் கீழ்காணும் பாடப்பிரிவுகளுக்கு அனுமதியை வழங்குகிறது. இந்தப் பாடப்பிரிவுகளுக்கான நுழைவுத்தகுதி, பயிற்சிக் காலம் தேர்வு நடத்தும் அமைப்புகள் மற்றும் பதிவு குறித்த அட்டவணை கீழே தரப்பட்டுள்ளது.  
| 1 | செவிலியர் உதவிப் பயிற்சி | 10 ஆம் வகுப்பு தேர்ச்சி | 2 வருடங்கள் | மாநிலச் செவிலியர் குழு | மாநிலச் செவிலியர் குழு |
| --- | --- | --- | --- | --- | --- |
| 2 | செவிலியர் பொதுப் பயிற்சி | 10 + 2 ஆம் வகுப்பு (கலை அல்லது அறிவியல்) தேர்ச்சி | 3.5 வருடங்கள் | மாநிலச் செவிலியர் குழு/மாநிலத் தேர்வு வாரியம் | மாநிலச் செவிலியர் குழு |
| 3 | இளம்நிலை அறிவியல் (செவிலியர்-அடிப்படை) | 10 + 2 ஆம் வகுப்பு (அறிவியல்) தேர்ச்சி | 4 வருடங்கள் | பல்கலைக்கழகம் |  |
| - | 4 | இளம்நிலை அறிவியல் (செவிலியர்-முதுநிலை அடிப்படை) | 10 +2 ஆம் வகுப்பு (அறிவியல்) தேர்ச்சி/ செவிலியர் பொதுப் பயிற்சி தேர்ச்சி | 2 வருடங்கள் (நேரடிகல்வி) / 3 வருடங்கள் (தொலைகல்வி) | பல்கலைக்கழகம் |
| - | 5 | முதுநிலை அறிவியல் (செவிலியர்) | இளம்நிலை அறிவியல் (செவிலியர்) தேர்ச்சி & 2வருடங்கள் அனுபவம் | 2 வருடங்கள் | பல்கலைக்கழகம் |
| - | 6 | ஆய்வியல் நிறைஞர் (செவிலியர்) | முதுநிலை அறிவியல் (செவிலியர்) | 1 வருடம் (முழு நேரம்) / 2 வருடங்கள் (பகுதி நேரம்) | பல்கலைக்கழகம் |
| - | 7 | முனைவர் (செவிலியர்) | முதுநிலை அறிவியல் (செவிலியர்)/ஆய்வியல் நிறைஞர் (செவிலியர்) | 1 வருடம் (முழு நேரம்) / 2 வருடங்கள் (பகுதி நேரம்) | பல்கலைக்கழகம் |
# இந்திய செவிலியர் கல்விக் குழு

## நுழைவுத் தகுதிகள்

இந்தியாவில் செவிலியர் பள்ளிகள் மற்றும் கல்லூரிகளில் நடத்தப்படும் செவிலியர் கல்விக்கான நுழைவுத் தகுதிகளை இந்திய செவிலியர் குழு நிர்ணயித்துள்ளது.
# இந்திய செவிலியர் கல்விக் குழு

## நுழைவுத் தகுதிகள்

### செவிலியர் உதவிப் பயிற்சி

- செவிலியர் உதவிப் பயிற்சிக்கு (Assitant Nursing and Midwifery -A.N.M) விண்ணப்பிப்பவர்களுக்குக் கீழ்காணும் தகுதிகள் இருக்க வேண்டும்.  
1. வயது15 -லிருந்து 35 -க்குள் இருக்க வேண்டும்
1. குறைந்தபட்சக் கல்வித் தகுதியாக மத்தியப் பள்ளிக் கல்வி வாரியம் அல்லது மாநிலக் கல்வி வாரியத்தால் நடத்தப்படும் 10 ஆம் வகுப்புத் தேர்வில் தேர்ச்சி அடைந்திருக்க வேண்டும். அல்லது, அதற்கு இணையான தேர்வில் தேர்ச்சி அடைந்திருக்க வேண்டும். இத்தேர்வில் குறைந்தபட்சமாக 45 சதவிகிதம் மதிப்பெண்கள் பெற்றிருக்க வேண்டும்.
1. மருத்துவத் தகுதியில் திருப்தியடைந்தால் மட்டுமே அனுமதிக்கப்படுவர்.
# இந்திய செவிலியர் கல்விக் குழு

## நுழைவுத் தகுதிகள்

### செவிலியர் பொதுப் பயிற்சி

- செவிலியர் பொதுப் பயிற்சிக்கு (General Nursing and Midwifery - G.N.M) விண்ணப்பிப்பவர்களுக்குக் கீழ்காணும் தகுதிகள் இருக்க வேண்டும்.  
1. வயது17 -லிருந்து 35 -க்குள் இருக்க வேண்டும். செவிலியர் உதவிப் பயிற்சி பெற்றவர்களுக்கு வயது தடையில்லை.
1. குறைந்தபட்சக் கல்வித் தகுதியாக மத்தியப் பள்ளிக் கல்வி வாரியம் அல்லது மாநிலக் கல்வி வாரியத்தால் நடத்தப்படும் 12 ஆம் வகுப்புத் தேர்வில் இயற்பியல் , வேதியியல் மற்றும் உயிரியல் பாடங்களைக் படித்துத் தேர்ச்சி அடைந்திருக்க வேண்டும். இத்தேர்வில் குறைந்தபட்சமாக 45 சதவிகிதம் மதிப்பெண்கள் பெற்றிருக்க வேண்டும்.  
அல்லது,  
10 + 2 ஆம் வகுப்புத் தேர்வில் செவிலியர் உதவிப் பயிற்சிக்கான தொழிற்பிரிவில் தேர்ச்சி அடைந்திருக்க வேண்டும். இத்தேர்வில் குறைந்தபட்சமாக 45 சதவிகிதம் மதிப்பெண்கள் பெற்றிருக்க வேண்டும்.  
அல்லது,  
10 + 2 ஆம் வகுப்புத் தேர்வில் தேர்ச்சியுடன் செவிலியர் உதவிப் பயிற்சிக்கான தேர்வில் தேர்ச்சி அடைந்திருக்க வேண்டும்.  
அல்லது  
இதற்கு இணையான தேர்வில் தேர்ச்சி அடைந்திருக்க வேண்டும்.  
1. மருத்துவத் தகுதியில் திருப்தியடைந்தால் மட்டுமே அனுமதிக்கப்படுவர்.  
1. வருடத்திற்கு ஒருமுறை மட்டுமே சேர்க்கை நடைபெறும்.  
1. இந்த சேர்க்கை நடைமுறைகளுடன் மாநில செவிலியர் குழு / செவிலியர் தேர்வு வாரியம் நிர்ணயித்துள்ள தகுதிகள்.
# இந்திய செவிலியர் கல்விக் குழு

## நுழைவுத் தகுதிகள்

### இளம்நிலை அறிவியல் (செவிலியர்-அடிப்படை)

- இளம்நிலை அறிவியல் (செவிலியர்- அடிப்படை) பட்டப்படிப்பிற்கு (Basic B.Sc., Nursing) விண்ணப்பிப்பவர்களுக்குக் கீழ்காணும் தகுதிகள் இருக்க வேண்டும்.  
1. வயது17 -க்குக் குறையாமலிருக்க வேண்டும்.
1. குறைந்தபட்சக் கல்வித் தகுதியாக மத்தியப் பள்ளிக் கல்வி வாரியம் அல்லது மாநிலக் கல்வி வாரியத்தால் நடத்தப்படும் 10 + 2 ஆம் வகுப்புத் தேர்வில் தேர்ச்சி பெற்றிருக்க வேண்டும்.  
அல்லது,  
பல்கலைக் கழகம் அல்லது அங்கீகரிக்கப்பட்ட துறையின் பள்ளியில் 10 + 2 ஆம் வகுப்புக்கு இணையான தேர்வில் தேர்ச்சி அடைந்திருக்க வேண்டும்.  
1. மேற்குறிப்பிட்ட 10 + 2 தேர்வில் அல்லது இணையான தேர்வில் இயற்பியல் , வேதியியல் , உயிரியல் மற்றும் ஆங்கிலம் பாடங்களைப் படித்துத் தேர்ச்சி அடைந்திருக்க வேண்டும். இத்தேர்வில் குறைந்தபட்சமாக 50 சதவிகிதம் மதிப்பெண்கள் பெற்றிருக்க வேண்டும்.  
1. பல்கலைக்கழகம் அல்லது அங்கீகரிக்கப்பட்ட நுழைவுத்தேர்வில் பெற்ற மதிப்பெண்களின் அடிப்படையில் மாணவர்கள் சேர்க்கை நடத்தப்படும்.
# இந்திய செவிலியர் கல்விக் குழு

## நுழைவுத் தகுதிகள்

### இளம்நிலை அறிவியல் (செவிலியர்-முதுநிலை அடிப்படை)

- இளம்நிலை அறிவியல் (செவிலியர்- முதுநிலை அடிப்படை) பட்டப்படிப்பிற்கு (Post Basic B.Sc., Nursing) விண்ணப்பிப்பவர்களுக்குக் கீழ்காணும் தகுதிகள் இருக்க வேண்டும்.  
1. குறைந்தபட்சக் கல்வித் தகுதியாக மத்தியப் பள்ளிக் கல்வி வாரியம் அல்லது மாநிலக் கல்வி வாரியத்தால் நடத்தப்படும் 10 + 2 ஆம் வகுப்புத் தேர்வில் தேர்ச்சி பெற்றிருக்க வேண்டும். 1986 ஆம் ஆண்டுக்கு முன்பு 10 + 1 தேர்வில் தேர்ச்சி பெற்றிருந்தாலும் கல்வித்தகுதி போதுமானது.
1. செவிலியர் பொதுப் பயிற்சியில் சான்று பெற்று மாநில செவிலியர் பதிவுக் குழுவில் பதிவு செய்திருக்க வேண்டும். ஆண் செவிலியர்கள் இந்திய செவிலியர் குழுவால் அங்கீகரிக்கப்பட்ட குறிப்பிட்ட சில பயிற்சிகளில் பயிற்சி பெற்றதற்கான சான்றிதழ்களை சேர்க்கையின் போது காண்பிக்க வேண்டும்.
1. மருத்துவத் தகுதியுடையவராக இருக்க வேண்டும்.
# இந்திய செவிலியர் கல்விக் குழு

## நுழைவுத் தகுதிகள்

### முதுநிலை அறிவியல் (செவிலியர்)

- முதுநிலை அறிவியல் (செவிலியர்) பட்டப்படிப்பிற்கு (M.Sc., Nursing) விண்ணப்பிப்பவர்களுக்குக் கீழ்காணும் தகுதிகள் இருக்க வேண்டும்.  
1. மாநிலச் செவிலியர் பதிவு வாரியத்தில் செவிலியராகப் பதிவு செய்திருக்க வேண்டும்.
1. இளம்நிலை அறிவியல் (செவிலியர்- அடிப்படை) (Basic B.Sc., Nursing), இளம்நிலை அறிவியல் (செவிலியர்- முதுநிலை அடிப்படை) (Post Basic B.Sc., Nursing) தேர்வில் குறைந்தது 55 சதவிகிதம் மதிப்பெண் பெற்று தேர்ச்சி அடைந்திருக்க வேண்டும்.
1. இளம்நிலை அறிவியல் (செவிலியர்- அடிப்படை) (Basic B.Sc., Nursing), இளம்நிலை அறிவியல் (செவிலியர்- முதுநிலை அடிப்படை) (Post Basic B.Sc., Nursing) படிப்புகள் இந்திய செவிலியர் குழுவால் அங்கீகரிக்கப்பட்டதாக இருக்க வேண்டும்.
1. இளம்நிலை அறிவியல் (செவிலியர்- அடிப்படை) தேர்வுக்குப் பின் குறைந்தது ஓராண்டு வேலை அனுபவம் அடைந்திருக்க வேண்டும்.
1. இளம்நிலை அறிவியல் (செவிலியர்- முதுநிலை அடிப்படை) தேர்ச்சி பெற்றவர்கள் தேர்வுக்கு முன் அல்லது பின்பாக ஓராண்டு வேலை அனுபவம் அடைந்திருக்க வேண்டும்.
1. மருத்துவத் தகுதியுடையவராக இருக்க வேண்டும்.
1. தாழ்த்தப்பட்ட மற்றும் பழங்குடி இன மாணவர்களுக்கு மதிப்பெண்களில் 5 சதவிகிதம் வரை சலுகை அளிக்கப்படும்.
1. நுழைவுத் தேர்வின் அடிப்படையில் மாணவர்கள் சேர்க்கை இருக்கும்.
# இந்திய செவிலியர் கல்விக் குழு

## நுழைவுத் தகுதிகள்

### ஆய்வியல் நிறைஞர் (செவிலியர்)

- ஆய்வியல் நிறைஞர் (செவிலியர்) பட்டப்படிப்பிற்கு (M.Phil., Nursing) விண்ணப்பிப்பவர்களுக்குக் கீழ்காணும் தகுதிகள் இருக்க வேண்டும்.  
1. முதுநிலை அறிவியல் (செவிலியர்) பட்டப்படிப்பில் குறைந்தது 60 சதவிகித மதிப்பெண்கள் பெற்று தேர்ச்சி அடைந்திருக்க வேண்டும்.
1. மருத்துவத் தகுதியுடையவராக இருக்க வேண்டும்.
1. நுழைவுத் தேர்வின் அடிப்படையில் மாணவர்கள் சேர்க்கை இருக்கும்.
# இந்திய செவிலியர் கல்விக் குழு

## நுழைவுத் தகுதிகள்

### முனைவர் (செவிலியர்)

- முனைவர் (செவிலியர்) பட்டப்படிப்பிற்கு (Ph.d., Nursing) விண்ணப்பிப்பவர்களுக்குக் கீழ்காணும் தகுதிகள் இருக்க வேண்டும்.  
1. ஆய்வியல் நிறைஞர் (செவிலியர்) அல்லது முதுநிலை அறிவியல் (செவிலியர்) பட்டப்படிப்பில் தேர்ச்சி அடைந்திருக்க வேண்டும்.
1. முதுநிலை அறிவியல் (செவிலியர்) பட்டப்படிப்பில் தேர்ச்சி அடைந்தவர்கள் குறைந்தது 60 சதவிகித மதிப்பெண் பெற்றிருக்க வேண்டும்.
# இந்திய செவிலியர் கல்விக் குழு

## வெளி இணைப்பு

- இந்திய செவிலியர் குழுவின் அதிகாரப்பூர்வ தளம்
# முயல் வளர்ப்பு

பயண்பாடு  
தமிழ்நாட்டில் வளர்ப்புக் கோழிகள், வான்கோழிகள் போன்று இறைச்சிக்கான முயல் வளர்க்கும் பணியும் நடைபெற்று வருகிறது. இந்த வளர்ப்பு முயல்கள் அசைவ உணவகங்களில் ஒரு உணவாக தற்போது பயணில் உள்ளது. இந்தத் தொழிலில் பலர் ஈடுபட்டு வருகின்றனர்.  
வளர்ப்பு முறை  
முயல் வளர்ப்பின் பொழுது ஒரு வருடத்திற்கு ஆறு முறை குட்டி ஈனும்(போடும்).
ஒவ்வொரு முறையும் 5 முதல் 8 வரை குட்டி ஈனும் (போடும்).
குட்டி ஈன்று(போட்டு) 6 வாரம் வரை குட்டிகளை தாய் முயலிடம் இருந்து பிரிக்க கூடாது.
ஈன்ற குட்டிகளை ஆறு மாதம் வரை
ஒன்றாக வளர்க்கலாம்.ஆறு மாதம்
தொட்டதும் ஆண் முயல்களை ஒன்றாக வளர்க்க கூடாது .
ஒன்றாக வளர்க்கும் பொழுது அவைகள் ஒன்றை ஒன்று கடித்து கொள்ளும்.மேலும் கருவுகற்ற முயலைகளை தனித்தனியாக பிரித்திடல் அவசியம்.இல்லா விடில் ஆண் முயல் கருவுற்ற பெண் முயலை உடலுறவுக்கு
அனுகும் அப்போது பெண் முயல் ஆண் முயலின்
ஆண் குறி விறை அவைகளை கடித்து விடும்.கருவுற்ற பெண் முயலும் பெண் முயலும் கடித்துக்கொள்ள வாய்ப்பு உண்டு.
2 அல்லது 3 பெண் முயலுக்கு ஒரு ஆண் முயல் போதுமானது.பெண் முயல்களை விட குறைந்தது ஒரு மாதம் ஆண் முயல் மூப்புடையதாக இருப்பது அவசியம்.  
கூண்டு அமைத்தல்  
2 அடி உயரம் 2 அடி அகலம் 2 அடி நீளம் அளவுகளில் ஒரு அங்குள அளவு இடைவெளி உள்ள கால் அரை அங்குள அளவு (3.15mm)திடம் உள்ள கம்பியில் வலை அமைத்து அதில் நான்கு கால்களை(தூண்கள்) பொருத்துதல் ஒரு முயலுக்கு போதுமானது.
குட்டிகளை தாயிடமிருந்து பிரித்த பிறகு கால் ்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்்அங்குள இடைவெளி உள்ள கம்பியில் கூண்டமைத்தல் குட்டிகளின்
கால் கூண்டின் வலையில் சிக்காமல்
இருக்க உதவும்.
தரையியில் முயல் வளர்க்க விரும்பினால் சுற்று சுவர் அல்லது
கட்டிடத்தின் அடித்தளம் குறைந்தது நான்கடி ஆழம் இருத்தல் அவசியம்.
இல்லாது இருந்தால் முயல் குழி தோன்டி பொந்து அமைத்து சுவருக்கு
மறு பக்கம் சென்றுவிடும்.  
பராமரிப்பு  
தினமும் இரண்டு வேலை கூண்டில்
உள்ள தீவத்னதை எடுத்துவிட்டு அப்பாத்திரத்தை கழுவி
மீண்டும் கூண்டுக்குள் வைத்து தீவனம் அல்லது பச்சை வகை உணவு வழங்கனும். அதோடு கூண்டின் கீழ் விழும் முயல் புலுக்கைகளை கூட்டி அள்ளி எடுத்து அப்புற படுத்தி தினமும் ஒரு முறை நீர் விட்டு கழுவி விடனும்.இல்லா விடில் எறும்புகள் உருவாகி முயல் குட்டிகளை கடித்து கொண்டு விடும்.
குட்டிகள் இரண்டு மாதங்கள் முடிந்து
கறிக்கு விற்களாம்.வளர்க்க வாங்க
வருபவர்களுக்கு குட்டியை தாயிடம் இருந்து பிரித்ததும் விற்களாம்.  
நோய்களை தவிர்க்க நாட்டு மருந்துகள் விலை மலிவு.
உடனடி தீர்விற்கு ஆங்கில மருந்துகள்
பலனளிக்கும்.நடப்பில் சிறந்த நுண்ணிய
வைத்தியர் கிடைக்காததால் நாம் ஆங்கில மருத்துவத்தை நாடவேண்டி உள்ளது.  
இயற்கைவிவசாயம் செய்பவர்கள் முயல் வளர்ப்பையும் செய்யலாம்,சிறந்த வருவாய்க்கு இது வழிவகுக்கும்.  
செல்ல பிராணியாகவும் தற்சமயம் முயல் வளர்க்கபட்டு வருவது குறிப்பிடத்தக்கது.
# காடை வளர்ப்பு

தமிழ்நாட்டில் குறிப்பிட்ட சில பகுதிகளில் இறைச்சிக்காக ஜப்பானியக் காடைகள் வளர்க்கும் பணி நடைபெற்று வருகிறது.  
இந்தக் காடைகள் தமிழ்நாட்டின் குறிப்பிட்ட சில அசைவக் கடைகளில் மட்டும் உணவாகப் பயன்படுத்தப்பட்டாலும், இந்தக் காடை இறைச்சியில் சில மருத்துவக் குணங்கள் இருப்பதாகக் கருதப்படுவதை அடுத்து வீடுகளில் இருப்பவர்களும் வாங்கத் தொடங்கியிருப்பதால் காடை வளர்ப்பில் பலர் ஆர்வம் காட்டி வருகின்றனர்.
# காடை வளர்ப்பு

## காடை வளர்ப்பின் முக்கிய அம்சங்கள்

1. மிகக் குறைந்த இடத்தில் அதிக எண்ணிக்கையில் காடையை வளர்க்கலாம்.
1. குறைந்த முதலீட்டில் தொடங்கலாம்.
1. காடைகளுக்கு நோய் எதிர்ப்பு திறன் அதிகம்.
1. காடைகளை 5 முதல் 6 வாரங்களில் விற்பனை செய்யலாம்.
1. மிகக் குறைந்த அளவு தீவனமே போதுமானது.
1. காடை இறைச்சியில் அதிக அளவு புரதமும் 22% குறைந்த அளவு கொழுப்பும் 5 % இருப்பதால் குழந்தைகளுக்கும் பெரியவர்களுக்கும் ஏற்ற உணவாகும்.
1. ஊட்ட சத்து நிறைந்த முட்டை.
# காடை வளர்ப்பு

## கொட்டகை அமைப்பு

### 1. ஆழ்கூள முறை

1. இம்முறையில் ஒரு சதுர அடியில் 6 காடைகள் வரை வளர்க்கலாம்.
1. காடைகள் முதல் இரண்டு வாரம் வரை ஆழ்கூள முறையில் வளர்த்துப் பின் கூண்டுகளுக்கு மாற்றி ஆறு வாரம் வரை வளர்க்கலாம். இதனால் வளரும் பருவத்தில் அதிகம் அலைந்து திரிந்து, உட்கொண்ட தீனியின் எரிசக்தி வீணாகி குறைந்த எடைகொண்டதாக உருவாவதை தடுக்கலாம்.
# காடை வளர்ப்பு

## கொட்டகை அமைப்பு

### 2.கூண்டு முறை

1. கூண்டின் அடிப்பகுதி மற்றும் பக்கவாட்டு கம்பிவலை 1.5 க்கு 1.5 செ.மீ. உள்ளதாக இருக்க வேண்டும்.
1. கூண்டுகளை 4 முதல் 5 அடுக்குகளாக அமைக்கலாம். ஒவ்வொரு கூண்டுக்கும் கீழே தகடுகள் பொருத்தி கழிவுகளை தினமும் அப்புறப்படுத்தலாம்.
# காடை வளர்ப்பு

## ஆதாரம்

காடை வளர்ப்பு
# ஈவோ யொசிப்போவிச்

**ஈவோ யொசிப்போவிச்** (*Ivo Josipović*, பிறப்பு: ஆகஸ்ட் 28, 1957) என்பவர் குரோவாசியாவின் அரசியல்வாதியும், பல்கலைக்கழகப் பேராசிரியரும், வழக்கறிஞரும், இசையமைப்பாளரும் ஆவார். இவர் ஜனவரி 2010 இல் இடம்பெற்ற அரசுத் தலைவர் தேர்தலில் போட்டியிட்டு வெற்றி பெற்றார். குரோவாசியாவின் நாடாளுமன்றத்தில் சமூக மக்களாட்சிக் கட்சியின் உறுப்பினராக உள்ளார்.  
27 டிசம்பர் 2009 அரசுத் தலைவர் தேர்தலில் இவர் போட்டியிட்டு வெற்றி பெற்றிருந்தாலும், அறுதிப் பெரும்பான்மையைப் பெறவில்லை. இதனையடுத்து 2010, ஜனவரி 10 ஆம் நாளில் இடம்பெற்ற மறுவாக்குப்பதிவில் போட்டியிட்டு வெற்றி பெற்றார்.
# செவிலியர்

அரசு செவிலியர் பயிற்சியகம்|]]
**செவிலியர்** என்பவர் நோயாளியின் நோயைக் கண்டறிந்து அதற்குத் தகுந்தபடி தான் பயின்ற செவிலியப் படிப்பின் வாயிலாகவும், மருத்துவரின் பரிந்துரையின்படியும் மற்றும் அறிவியல் முறைப்படியும் நோயாளிகளுக்குச் சிகிச்சை அளிப்பவர்களாவர்.  
மருத்துவர்களுக்கு அவர்களின் சிகிச்சைப் பணிகளில் உதவி செய்பவர்களாகவும், சிகிச்சை பெற்று வரும் நோயாளிகளின் பாதுகாவலராகவும் **செவிலியர்கள்** (Nurse) இருக்கின்றனர். சேவை மனப்பான்மையுடன் செயல்படும் இத்தொழிலில் அதிகமாக பெண்களே ஈடுபட்டுள்ளனர் என்பது இங்கு குறிப்பிடத்தக்கது. சில நேரங்களில் மருத்துவர்களை விட செவிலியர்களின் பணி மிக முக்கியமானது. அவர்கள் மருத்துவமனைகளிலும், மருத்துவர் அலுவலகங்களிலும், சமுதாய நலக் கூடங்களிலும் பணிபுரிகிறார்கள். நோயாளிகள் வெளியே வர முடியாவிட்டால் வீட்டிற்கே சென்று வேலை பார்க்கிறார்கள். இவர்களின் கனிவான பேச்சு மற்றும் துரிதமான மருத்துவ சிகிச்சை மூலம் மருத்துவர்களை விட நோயாளிகளுக்கு நெருக்கமாகிறார்கள். அறுவை சிகிச்சையின் போது அவர்களின் பணி இன்றியமையாதது. குழந்தை பிறப்பின்போது அவர்களின் கவனிப்பு, தாயைப் போன்று அன்பு காட்டுபவர்கள். குழந்தை பிறந்த பின்பு அவர்களுக்கு எப்படி தாய்ப்பால் கொடுப்பது,குளிப்பாட்டுவது மற்றும் தாய் சேய் நலத்தில் மிகவும் அக்கறை காட்டுவார்கள். கொள்ளை நோய்கள் வரும்போது வீட்டிற்கே செல்லமுடியாமல் மிகத் துரிதமாக செயல்பட்டு மருத்துவரின் அறிவுரைப்படி உதவி செய்வார்கள்
# செவிலியர்

## காட்சியகம்

la:Nutrix
# விக்கிப்பீடியா:உங்களுக்குத் தெரியுமா/சனவரி 10, 2010

- **சங்கிலியன்** அல்லது சங்கிலி என்பவன் 1519 தொடக்கம் 1560கள் வரை யாழ்ப்பாண அரசை ஆண்ட அரசன் ஆவான்.
- 50 மில்லியன் மக்களுக்கு மேல் பேசும் ஆப்பிரிக்க மொழியான **சுவாகிலி மொழியே** ஆப்பிரிக்காவில் அதிகம் பேசப்படும் ஆபிரிக்க மொழியாகும். ஆபிரிக்க ஒன்றியத்தின் ஐந்து அதிகாரபூர்வ மொழியாகளில் உள்ள ஒரே ஒர் ஆப்பிரிக்க மொழி சுவாகிலி ஆகும்.
- **செயல்வழிப் படம்** என்பது ஒரு செயலாக்கத்தை அல்லது படிமுறைத்தீர்வை விபரித்து வெளிப்படுத்த பயன்படும் ஒரு வரைபடம் ஆகும்.
- மொத்த இசைத் தொழிற்துறை 30-40 பில்லியன் (2004) பெறுமதி வாய்ந்தது.
- *மலேசிய மக்கள்*,* மாங்காய்த் தோப்பு* போன்ற ராக் பாடல்களுக்காக அறியப்படும் **காசுமீர் இசுரோன்** ஒரு மலேசியத் தமிழ் ராக் இசைக் குழு ஆகும்.
# விக்கிப்பீடியா:முதற்பக்கக் கட்டுரைகள்/சனவரி 10, 2010

**தைப்பொங்கல்** தை 1 அன்று தமிழர்களால் சிறப்பாக கொண்டாடப்படும் ஒரு தனிப்பெரும் விழா. தமிழர் திருநாளாக தமிழ்நாடு, இலங்கை, மலேசியா, சிங்கப்பூர், ஐரோப்பிய நாடுகள், வட அமெரிக்கா, தென் ஆபிரிக்கா, மொரிசியசு என தமிழர் வாழும் அனைத்து நாடுகளிலும் தமிழர்களால் கொண்டாடப்படுகிறது. இவ்விழா சமயங்கள் கடந்து அனேக தமிழர்களால் கொண்டாடப்படுகிறது. பொங்கல், உழைக்கும் மக்கள் இயற்கைக்கும், மற்ற உயிர்களுக்கும் சொல்லும் ஒரு நன்றியறிதலாக கொண்டாடப்படுகிறது. பொங்கலன்று அதிகாலை எழுந்து முழுகுவர். வீட்டு முற்றத்தில் கோலம் இட்டு அதன் நடுவில் பானை வைப்பர். புதுப்பானையில் புது அரிசியிட்டு முற்றத்தில் பொங்க வைப்பார்கள்.
---  
கணிதத்தில் ஆய்ந்து அலசப்படும் கருத்துப் பொருட்களெல்லாம் கணங்களை அடிப்படையாகக்கொண்டன. இப்பொருட்கள் உண்டாகும் முறைகளை இருபதாவது நூற்றாண்டின் தொடக்கத்தில் கணிதவியலர்கள் **அமைப்பு** என்ற புதிய கண்ணோட்டம் தரும் தலைப்புகளில் வகைப்படுத்தினர். இந்த வகைப்படுத்தலால் கணிதவியலில் புரட்சிகரமான பாதை தோன்றி பற்பல முக்கிய விளைவுகள் தோன்றின. அவற்றுள் முதலாவது, காலம் காலமாக பல மேதைகளின் கண்டுபிடிப்புகளினால் தொகுத்து வைத்திருந்த கணிதமெல்லாம் ஒன்று சேர்ந்து இணையக்கூடிய வாய்ப்பு உருவானதோடு மட்டுமல்லாமல் சென்ற நூற்றாண்டில் கணிதத்தை வியப்பூட்டும் அளவுக்கு விரிவடையவும் செய்தது.
# மார்க்கண்டு சுவாமிகள்

**மார்க்கண்டு சுவாமிகள்** (சனவரி 29, 1899 - மே 29, 1984) யாழ்ப்பாணம் கைதடியில் உறைந்தவர். யாழ்ப்பாணம் யோகசுவாமிகளது துறவுச் சீடர்களுள் தலையான இவர் ஒரு தன்னையுணர்ந்த ஞானியாவார். யோகசுவாமிகள் ”இவரை உங்களுக்கு ஒரு திசைகாட்டியாக வைத்துள்ளேன்” எனக் குறிப்பிடுவார்.
# மார்க்கண்டு சுவாமிகள்

## வாழ்க்கைக் குறிப்பு

இவர் யாழ்ப்பாணத்திலுள்ள பிரான்பற்று என்னும் சிற்றூரில் 29-01-1899 இல் பிறந்தார். இவருடைய தந்தையார் சரவணமுத்து தினமும் மாட்டு வண்டியிற் சுண்ணாகம் சந்தைக்குச் சென்று வியாபாரம் செய்யும் சிறு வியாபாரியே.
# மார்க்கண்டு சுவாமிகள்

## கல்வி

தனது ஆரம்பக் கல்வியை பிரான்பற்றுச் சிறுவர் பாடசாலையிலும், வடலியடைப்புச் சைவ வித்தியாலயத்திலும் பயின்றார். பின் கந்தரோடை இந்துக் கல்லூரியில் கற்று “கேம்பிரிச் சீனியர்“ தேர்விற் சித்தியடைந்தார்.
# மார்க்கண்டு சுவாமிகள்

## தொழில்

பாடசாலைப் படிப்பு முடிந்த பின்னர் நில அளவைத் திணைக்களத்தில் எழுது வினைஞர் தொழில் கிடைத்தது. தியத்தலாவை, கொழும்பு ஆகிய பிரதேசங்களில் இத்திணைக்களத்தில் பணியாற்றினார்.
# மார்க்கண்டு சுவாமிகள்

## யோகசுவாமியுடனான தொடர்பு

இவர் சிறுபராயம் தொடக்கம் ஆன்மீக நாட்டம் உடையவர். தமது இல்லத்தின் அருகாமையிலுள்ள முருகன் கோயிலை அவர் சிறு வயது முதலே வழிபட்டு வந்தார். இவ்வாறு ஆன்மீகத்தில் மிக ஈடுபாடுடையவராக இருந்த இவர் தான் தியத்தலாவையில் பணிபுரியும் போது யோகசுவாமிகளைத் தரிசிக்கும் வாய்ப்பினைப் பெற்றார். அன்று முதல் யோகசுவாமிகள் இவரைத் தனது ஆழுகைக்கு உட்படுத்தி இவருக்கு ஞான சாதனை பயிற்றத் தொடங்கினார். பின் தனது ஐம்பதாவது வயதில் பணியிலிருந்து ஓய்வு பெற்று யோகசுவாமிகளைப் பூரணமாகச் சரணடைந்தார்.
# மார்க்கண்டு சுவாமிகள்

## கைதடி ஆச்சிரமத்தை அடைதல்

யோகசுவாமிகள் தனது முதன்மைச் சீடரைக் குடியமர்த்துவதற்கான இடம் எப்பவோ தேர்ந்தெடுக்கப்பட்டது என அவரது தொண்டர்கள் கூறுவர். 1938 ஆண்டு யோகசுவாமி கைதடிக்குச் சென்றபோது சின்னத்தம்பி என்பார் தனது வளவில் தனியாக ஒருவர் தங்கக் கூடிய குடிசை ஒன்றுள்ளது எனக்குறிப்பிட்டார். அப்போது சுவாமி ”பொறுத்திரு அதற்கு இன்னும் சில காலம் இருக்கின்றது” எனக் கூறினார். பின் சின்னத்தம்பி அவர்களின் மகனான திரு விசுவலிங்கம் அவர்களிடம் 1940 ஆம் ஆண்டளவில் அக்குடிசையை ஆயுத்தம் செய்து பால்காய்ச்சுமாறு குறிப்பிட்டார்.அவ்வாறு செய்ததும் சுவாமிகள் அதில் விளக்கேற்றி நற்சிந்தனை முதலியன பாராயணம் செய்யுமாறு குறிப்பிட்டார். பின் 1950 களில் ஒரு நாள் ”விசுவலிங்கம் உனக்கு இனிமேல் கைதடியில் இருக்க நல்ல சிநேகிதனைத் தருகிறேன். அவன் போகும் போது உங்களுக்கு எல்லாம் தந்துவிட்டுப்போவான். நான் நாளை அவனை கைதடிக்கு அழைத்து வருவேன்” எனச் சுவாமிகள் விசுவலிங்கம் என்பவரிடம் கூறினார்.
பின் மார்க்கண்டு சுவாமிகளை அழைத்துக்கொண்டு தேவையான பொருட்களையும் கொண்டு சென்று கைதடி ஆச்சிரமத்தில் குடியமர்த்தினார்.
# மார்க்கண்டு சுவாமிகள்

## சாதனை

யோகசுவாமிகள் உணர்த்திய பிரதான சாதனை ”சும்மா இரு” என்பதுவே இவர் உண்மையயை உணருவதற்கான சாதனையாக இருந்தது. சும்மா இரு என்பது பேச்சு வழக்கு மொழியில் வேலை ஏதும் இன்றி ஓய்வாயிரு என்னும் பொருள்படும். ஆனால் ஞானசாதனையில் சும்மா இரு என்பது உடலால் வேலைசெய்யாதிருத்தலையன்றி மனத்தினால் சும்மா இருத்தலையே குறிக்கும். அதாவது மனத்தினை அங்குமிங்குமலையவிடாமல் அசைவின்றிப் பேணுவதே. மார்க்கண்டு சுவாமிக்கு யோகசுவாமிகள் கூறிய வாசம் ”வடதிசை காட்டும் கருவி” (Be like a compass) போல் இரு என்பதாகும். அதே போல் அவரும் எப்பொழுதுமே பரப்பிரமத்தை நோக்கிய வண்ணமே சாதனை செய்திருந்தார். இவரை ஆலயங்கள் தோறும் சென்று வணங்குதற்கும் யோகசுவாமிகள் அனுமதிக்கவில்லை. அருகிலிருக்கும் நல்லூருக்கும் செல்ல அனுமதிக்கவில்லை. மார்க்கண்டு சுவாமிகளின் உடம்பைக் காட்டி ”இது தான் நல்லூர், இது தான் தேர்” என அருளினார். குண்டலினி பயிற்சிக்கும் இவரை அனுமதிக்கவில்லை. ”குண்டலினியின் எழுச்சியைப் பற்றியும் சிரத்தை கொள்ளத் தேவையில்லை” எனவும் அருளினார். இவ்வாறு எவ்வெவ் துறைகளில் மனம் இலயக்குமே அவ்வக்கருமங்களில் மார்க்கண்டு சுவாமிகளைச் செல்ல விடாமல் சும்மா இருப்பதற்கே அவரைப் பழக்கினார். அதுவே அவரது ஞானசாதனையாகவும் ஆயது.
# மார்க்கண்டு சுவாமிகள்

## சமாதி

இவர் இரத்தாசி வருடம் வைகாசி மாதம் 16ஆம் நாள் செவ்வாய்க்கிழமை (29-05-1984) நண்பகல் கார்த்திகை நட்சத்திரத்தில் சமாதிடைந்தார்.
# படிமம்:LBS.jpg

## சுருக்கம்

இந்திய அரசு வலைத்தளத்திலிருந்து (http://pmindia.nic.in/pm_shastri.htm) பெறப்பட்டது. பொதுமக்கள் தகவலுக்கான பக்கத்திலிருந்து லால் பகதூர் சாஸ்திரி குறித்த கட்டுரைக்காக எந்தவித குறைவுமின்றி குறைந்த பிரிதிறன் கொண்டு பதிவேற்றப்படுகிறது. இது விக்கிப்பீடியாவின் நியாயமான பயன்பாட்டின் கொள்கைகளுக்கு இணங்க பதிவேற்றப்பட்டுள்ளது.
# மகர சங்கராந்தி

**மகர சங்கராந்தி** (*Makar Sankranti*) அல்லது **சங்கராந்தி** சூரியன் தன் வான்வழிப் பயணத்தில் மகர ராசிக்கு மாறும் நாளாகும். இது துவக்கத்தில் குளிர்கால கதிர்த்திருப்பத்துடன் இயைந்திருக்கலாம். தற்போது இது சனவரி 14 அன்று நிகழ்கிறது. இன்றிலிருந்து பகல் நேரம் கூடுதலாவது கொண்டாடப்படுகிறது. இந்தியாவின் பல பகுதிகளில் இது தானிய அறுவடையோடு ஒன்றுவதால் அறுவடை திருவிழாவாகவும் சூரியனுக்கு வரவேற்பும் நன்றியும் தெரிவிக்கும் திருவிழாவாகவும் கொண்டாடப்படுகிறது.  
தொன்மையான இப்பண்டிகை, தமிழகத்தில் பொங்கல் பண்டிகை எனவும் இந்தியாவின் பிற பகுதிகளில் சூரிய வழிபாடு எனும் **மகர சங்கராந்தி** என்ற பெயரிலும் சிறப்பாகக் கொண்டாடப்படுகிறது. இந்தியக் கலாசாரத்தின் தாக்கம் கொண்ட, இந்தோனேசியா, தாய்லாந்து, லாவோஸ், நேபாளம், மியான்மர், இலங்கை போன்ற ஆசிய நாடுகளிலும் கூட மகர சங்கராந்தி விழா வேறு பெயர்களில் கொண்டாடப்படுகிறது.  
புவி சூரியனைச் சுற்றி வந்தாலும் இந்திய தொன்மவியலில் பனிரெண்டு இராசிகளாகப் பிரிக்கப்பட்ட வான்வெளியில் சூரியன் நகர்வதாகக் கருதப்படுகிறது. இந்த நகர்வில் சூரியன் வடக்கு நோக்கி தனது பயணத்தை திருப்புகின்ற நாள் மகர சங்கராந்தி எனப்படுகிறது. சமசுகிருதத்தில் *சங்கரமண* எனில் *நகரத் துவங்கு* எனப் பொருள். இதுவே இவ்விழா சங்கராந்தி என அழைக்கப்பட காரணமாயிற்று.இந்தியாவின் பரந்த நிலப்பரப்பு,வானிலை மற்றும் பன்முக பண்பாடு காரணமாக பல்வேறு பெயர்களிலும் பல்வேறு வரலாறுகளுடனும் இவ்விழா கொண்டாடப்படுகிறது.  
பன்னிரு ஆண்டுகளுக்கு ஒருமுறை நிகழும் கும்பமேளா, மகர சங்கராந்தி அன்று துவங்குகிறது.
# மகர சங்கராந்தி

## வட்டார வழக்கங்கள்

கூரைகள்மீது பட்டம் விடுதல்]]
சங்கராந்தி தெற்கு மற்றும் தென்கிழக்கு ஆசியாவின் பல பகுதிகளில் பலவாறு கொண்டாடப்படுகிறது:
# மகர சங்கராந்தி

## வட்டார வழக்கங்கள்

### இந்தியாவில்

இந்தியாவில் பல பெயர்களில் இந்த அறுவடைத் திருவிழா கொண்டாடப்படுகிறது.
- **மகர சங்கராந்தி** அல்லது **சங்கராந்தி** - தமிழ்நாடு, உத்தரப் பிரதேசம், பீகார், மேற்கு வங்கம், ஒரிசா, மணிப்பூர், மகாராட்டிரம், மத்தியப் பிரதேசம், ஆந்திரப் பிரதேசம், கர்நாடகா மற்றும் கோவா
- **அறுவடை திருநாள்** -குறிப்பாக தமிழ்நாட்டில் அறுவடை திருநாள் அல்லது தமிழர் திருநாள் என்று கொண்டாடப்படுகிறது. சங்கராந்தி என்பது குறிப்பிட்ட வகை மக்கள் இந்த பெயரில் தமிழ்நாட்டில் கொண்டாடுகின்றனர்.
- **உத்தராயண்**- குசராத் மற்றும் இராசத்தான்
- **லோரி** - இமாச்சலப் பிரதேசம், பஞ்சாப்
- மகர ஜோதி - சபரிமலை,கேரளம்
-
# மகர சங்கராந்தி

## பிற நாடுகளில்

- நேபாளம்
- தாரு மக்கள்- **மாகி**
- பிறர் - **மாகே சங்கராந்தி** அல்லது **மாகே சகாராதி**
- தாய்லாந்து - **สงกรานต์ சொங்க்ரான்**
- லாவோஸ் - **பி மா லாவ்**
- மியான்மர் - **திங்க்யான்**
- இலங்கை - பொங்கல் பண்டிகை
# சுருங்குறித் தொடர்

கணினியியலில், **சுருங்குறித் தொடர்கள்** என்பவை, குறிப்பிட்ட எழுத்துக்குறிகள், சொற்கள் அல்லது எழுத்துக்குறித் தொகுதிகள் போன்ற உரை சர அம்சங்களை அடையாளங்காண்பதற்கான நெகிழ்தன்மையுள்ள மற்றும் துல்லியமான வசதியை வழங்குகின்றன. ஒரு சுருங்குறித் தொடர் (அவ்வப்போது ஆங்கிலத்தில் **regex** அல்லது **regexp** என்றும் சுருக்கமாகக் குறிப்பிடப்படுகிறது) முறைசார் மொழிகளில் எழுதப்படுகிறது, அம்மொழியானது ஒரு பாகுபடுத்தி உருவாக்கியாகச் செயல்படக்கூடிய அல்லது உரையை ஆய்வு செய்து கொடுக்கப்பட்ட குறிப்புவிவரத்திற்குப் பொருந்தக்கூடிய பகுதிகளைக் கண்டறியக்கூடிய நிரலான சுருங்குறித் தொடர் செயலாக்கியின் மூலம் புரிந்துகொள்ளப்படுகிறது.  
பின்வரும் எடுத்துக்காட்டுகள் சுருங்குறித் தொடர் மூலம் குறிப்பிடப்படக்கூடிய சில குறிப்புவிவரங்களை விளக்குகின்றன:  
- "car", "cartoon" அல்லது "bicarbonate" போன்ற எந்த சூழலிலும் இடம்பெறும் "car" என்ற தொடர்
- தனியான சொல்லாக இடம்பெறும் போது "car" என்ற இந்தச் சொல்
- "blue" அல்லது "red" என்ற சொல் "car" என்ற சொல்லுக்கு முன்பாக வரும்போது
- ஒன்று அல்லது மேற்பட்ட எண்களைத் தொடர்ந்து ஒரு டாலர் குறி, மேலும் அதனைத் தொடர்ந்து ஒரு புள்ளி இருக்க வாய்ப்புள்ளது, ஆனால் அப்புள்ளியைத் தொடர்ந்து இரண்டு எண்கள் கண்டிப்பாக இருக்கும்  
சுருங்குறித் தொடர்கள் இந்த எடுத்துக்காட்டுகளைவிடவும் மிகவும் சிக்கலானவையாக இருக்கலாம்.  
பல உரைத் திருத்திகள், பயன்பாடுகள் மற்றும் நிரலாக்க மொழிகள் ஆகியவற்றால் வகைகளைப் பொறுத்து உரையைக் கையாண்டு நிர்வகிக்க சுருங்குறித் தொடர்கள் பயன்படுத்தப்படுகின்றன. எடுத்துக்காட்டுக்கு மற்றும்PerlRuby Tcl போன்ற நிரலாக்க மொழிகள் அவற்றின் தொடரியலுக்குளேயே அமைக்கப்பட்ட மிக ஆற்றல் மிக்க சுருங்குறித் தொடர் பொறிகளைக் கொண்டுள்ளன. Unix விநியோகங்களால் வழங்கப்படும் ed மற்றும் க்ரெப் வடிகட்டி உள்ளிட்ட பல பயன்பாடுகள் சுருங்குறித் தொடர்கள் எனும் கருத்தைப் பிரபலமாக்கின.  
தொடரியலின் எடுத்துக்காட்டாக, <code>\bex</code> எனும் சுருங்குறித் தொடர், (<code>\b</code> மூலமாகக் குறிப்பிடப்படும்) "சொல் எல்லைகளுக்கு" அடுத்து வரும் "*ex* " எனும் சரத்தின் அனைத்து நேர்வுகளையும் தேடப் பயன்படுத்தப்படுகிறது. வல்லுநர்களின் கூற்றுப்படி, <code>\bex</code> எனும் சுருங்குறித் தொடரானது, பொருந்தும் "ex" சரத்தை சாத்தியமுள்ள இரண்டு இடங்களில் கண்டறியும் அவை, (1) சொற்களின் தொடக்கத்தில் மற்றும் (2) ஒரு சரத்தின் இரண்டு எழுத்துக்குறிகளுக்கு இடையில். இதில் ஒன்று சொல் எழுத்துக்குறி மற்றொன்று சொல் எழுத்துக்குறி அல்ல. இவ்வாறு, "Texts for experts," எனும் சரத்தில் <code>\bex</code> தொடரானது, "experts" எனும் சொல்லிலுள்ள "*ex* " ஐப் பொருத்தும், ஆனால் "Texts" இல் உள்ளதைப் பொருத்தாது, (ஏனெனில் இதில் "*ex* " ஒரு சொல்லுக்குள் வருகிறது, மேலும் ஒரு சொல் எல்லைக்கு அடுத்து உடனடியாக வரவில்லை).  
பல நவீன கணினியியல் அமைப்புகள், ஒரு கோப்பமைப்பில் இருந்து கோப்புப்பெயர்களைப் பொருத்துவதற்கென வைல்ட் கார்டு எழுத்துக்குறிகளை வழங்குகின்றன. இதுவே பல கட்டளை-வரி ஷெல்களின் மையமாகும், மேலும் இதுவே குளோபிங் என்றும் அழைக்கப்படுகிறது. பொதுவாக மிகக் குறைந்த அளவிலான மாற்று வடிவங்களையே குறிப்பிடும் விதத்தினால் சுருங்குறித் தொடர்கள் வைல்ட் கார்டுகளிலிருந்து வேறுபடுகின்றன.
# சுருங்குறித் தொடர்

## அடிப்படைக் கருத்துகள்

பெரும்பாலும் **வகை** என அழைக்கப்படும் ஒரு சுருங்குறித் தொடர், குறிப்பிட்ட குழுவிலுள்ள சரங்களை விவரிக்கும் தொடராகும். அவை வழக்கமாக ஒரு குழுவின் அனைத்து கூறுகளையும் பட்டியலிடும் அவசியம் இன்றி அதற்கான துல்லியமான விளக்கத்தை வழங்கப் பயன்படுத்தப்படுகின்றன. எடுத்துக்காட்டுக்கு, "*Handel* ", "*Händel* " மற்றும் "*Haendel* " என்ற மூன்று சரங்களைக் கொண்டுள்ள ஒரு குழுவை பின்வரும் வகையைக் கொண்டு விவரிக்கலாம், <code>H(ä|ae?)</code><code>ndel</code> (அல்லது மாறாக, இந்த வகையானது மூன்று சரங்களுக்கும் *பொருந்துகிறது* எனவும் கூறலாம்). பெரும்பாலான குறிப்பியல்கள், ஏதேனும் ஒரு சுருங்குறித் தொடர் ஒரு குறிப்பிட்ட குழுவிற்குப் பொருந்தினால், அது போன்ற தொடர்கள் எண்ணற்ற அளவில் இருக்கும். பல குறிப்பியல்கள், சுருங்குறித் தொடர்களை அமைக்க பின்வரும் செயல்பாடுகளை வழங்குகின்றன.  
;பூலியன் "or"  
:இது மாற்றுகளைப் பிரிக்கும் ஒரு செங்குத்துப் பட்டையாகும். எடுத்துக்காட்டுக்கு, <code>gray</code>
|grey என்பது "*gray* " அல்லது "*grey* " என்பனவற்றுக்குப் பொருந்தலாம்.  
;குழுப்படுத்தல்  
:பருந்தடைப்புகள், (பிற பயன்பாடுகளுக்கிடையே) ஆப்பரேட்டர்களின் வரம்பு மற்றும் முன்னுரிமையை வரையறுக்கப் பயன்படுத்தப்படுகின்றன. எடுத்துக்காட்டுக்கு, <code>gray</code>
|grey மற்றும் <code>gr(a|e)y</code> ஆகியவை சமமான வகைகள், அவை இரண்டுமே "*gray* " மற்றும் "*grey* " ஆகியவற்றை விவரிக்கின்றன.  
;அளவிடுதல்  
:ஒரு (ஓர் எழுத்துக்குறி போன்ற) டோக்கன் அல்லது குழு ஆகியவற்றுக்கு அடுத்து வரும் ஒரு அளவீட்டுருவானது முன்னராக வரும் கூறு எவ்வளவு முறை இடம்பெற வேண்டும் என்பதை குறிப்பிடுகிறது. கேள்விக்குறி <code>?</code>, நட்சத்திரக்குறி <code>* </code> (கிளீன் ஸ்டாரிலிருந்து வந்தது) மற்றும் கூட்டல் குறி <code>+</code> ஆகியவையே மிகவும் பொதுவான அளவீட்டுருக்களாகும்.
::
| <code>**?** </code> | கேள்விக்குறியானது *பூச்சியம் அல்லது ஒரு* முன்வரும் கூறு உள்ளதைக் குறிக்கிறது. எடுத்துக்காட்டுக்கு, <code>colou?</code><code>r</code> என்பது "*color* " மற்றும் "*colour* " ஆகிய இரண்டுக்கும் பொருந்தும். |  |
| --- | --- | --- |
| <code>**** </code> | நட்சத்திரக்குறியானது *பூச்சியம் அல்லது பல* முன்வரும் கூறுகள் உள்ளதைக் குறிக்கிறது. எடுத்துக்காட்டுக்கு, <code>ab* c</code> என்பது "*ac* ", "*abc* ", "*abbc* ", "*abbbc* " அதே போல பலவற்றுக்குப் பொருந்தும். |  |
| <code>**+** </code> | கூட்டல் குறியானது *ஒன்று அல்லது பல* முன்வரும் கூறுகள் உள்ளதைக் குறிக்கிறது. எடுத்துக்காட்டுக்கு, <code>ab+c</code> என்பது "*abc* ", "*abbc* ", "*abbbc* " அதே போல பலவற்றுக்கும் பொருந்தும் ஆனால் "*ac* " க்குப் பொருந்தாது. | } |  
இந்தக் கட்டமைப்புகள் ஒன்று சேர்ந்து கூட்டுத் தொடர்களை உருவாக்கலாம், இது எண்னியலில் எண்கள் மற்றும் **+** , **-** , *** ** , மற்றும் **÷** போன்ற ஆப்பரேட்டர்களைக் கொண்டு கட்டமைப்பதைப் போன்றதே ஆகும். எடுத்துக்காட்டுக்கு, <code>H(ae?</code><code>|ä)ndel</code> மற்றும் <code>H(a|ae|ä)ndel</code> ஆகிய இரண்டுமே செல்லக்கூடிய வகைகளாகும் பின்வரும் முந்தைய எடுத்துக்காட்டைப் போலவே அதே போன்ற சரங்களுக்குப் பொருந்தக்கூடியதாகும், <code>H(ä|ae?)</code><code>ndel</code>.  
சுருங்குறித் தொடர்களுக்கான துல்லியமான தொடரியல் கருவிகள் மற்றும் சூழல்களுக்கு ஏற்ப மாறுபடுகிறது, இது பற்றி கூடுதல் விவரங்கள் *தொடரியல்* பிரிவில் கொடுக்கப்பட்டுள்ளன.
# சுருங்குறித் தொடர்

## வரலாறு

சுருங்குறித் தொடர்களின் தோற்றம் தானியங்கல் கோட்பாடு மற்றும் முறைசார் மொழிக் கோட்பாடு ஆகியவற்றை அடிப்படையாகக் கொண்டது, அவை இரண்டும் கோட்பாட்டியல் கணினி அறிவியலின் பகுதிகளாகும். இந்தத் துறைகள் கணிப்பியலின் (தானியங்கல்) மாதிரிகளையும் முறைசார் மொழிகளை விவரிக்கவும் வகைப்படுத்தவுமான வழிகளையும் பற்றி ஆய்வு செய்கின்றன. 1950களில், கணிதவியலாளர் ஸ்டீஃபன் கோல் கிளீன் *சுருங்குறிக் குழுக்கள்* என்ற தனது கணிதவியல் குறிப்புமுறையைப் பயன்படுத்தி இந்த மாதிரிகளை விவரித்தார் . SNOBOL மொழியானது வகைப் பொருத்துதலின் முந்தைய செயல்படுத்தலாகும், ஆனால் அது சுருங்குறித் தொடர்களைப் போன்றதல்ல. கென் தாம்ப்சன், உரைக் கோப்புகளில் உள்ள வகைகளைப் பொருத்தும் வழியாக, கிளீனின் குறிப்புமுறையை QED திருத்தியில் கட்டமைத்தார். அவர் இந்தத் திறனை பின்னர் Unix திருத்தியான ed இல் சேர்த்தார், அது பிரபலமான தேடல் கருவியான grep சுருங்குறித் தொடர்களைப் பயன்படுத்த வழிகோலியது ("grep" என்ற சொல் ed திருத்தியில் சுருங்குறித் தொடர் தேடலுக்கான கட்டளையிலிருந்து வந்தது: <code>g/*re* /p</code> இதில் *re* என்பது சுருங்குறித் தொடரைக் குறிக்கும்). அப்போதிலிருந்து, தாம்ப்சனின் சுருங்குறித் தொடர்களின் பயன்பாட்டின் பல மாற்றியமைக்கப்பட்ட வடிவங்கள் Unix மற்றும் Unix ஐ ஒத்த பயன்பாடுகளில் பரவலாகப் பயன்படுத்தப்படுகின்றன, அவற்றில் expr மற்றும்AWKஇமேக்சுvi lex ஆகியவையும் அடங்கும்.  
Perl மற்றும் Tcl சுருங்குறித் தொடர்கள் ஹென்றி ஸ்பென்சர் எழுதிய regex நூலகத்திலிருந்து வந்ததாகும், இருப்பினும் Perl பின்னர் பல அம்சங்கள் சேர்க்கப்பட்டு ஸ்பென்சரின் நூலகத்தில் விரிவாக்கப்பட்டது. ஃபிலிப் ஹாசெல் PCRE ஐ (Perl இணக்கமுள்ள சுருங்குறித் தொடர்கள்) உருவாக்கினார், அது Perl இன் சுருங்குறித் தொடர் செயலம்சத்தை ஒத்ததாக இருக்க முயற்சிக்கிறது, மேலும் PHP மற்றும் அப்பாச்சி HTTP சேவையகம் உள்ளிட்ட கருவிகளால் பயன்படுத்தப்படுகிறது. Perl 6 ஐ உருவாக்குவதற்கான சிரத்தையின் ஒரு பகுதி Perl இன் சுருங்குறித் தொடர் ஒருங்கிணைப்பை சாத்தியப்படுத்துவதும் பாகுபடுத்தல் குறித்தொடர் இலக்கணங்களின் வரையறுத்தலை அனுமதிக்கும் வகையில் அவற்றின் வரம்பு மற்றும் திறன்களை அதிகரிப்பதுமே ஆகும். இதன் விளைவு, Perl 6 rules எனும் சிறு-மொழி உருவானது, அவை Perl 6 இலக்கணத்தை வரையறுக்கவும் மொழிக்கான கருவிகளை டெவலப்பர்களுக்கு வழங்கவும் பயன்படுகின்றன. இந்த விதிகளில் Perl 5.x சுருங்குறித் தொடர்களின் அம்சங்கள் இருந்தன, ஆனால் துணை-விதிகளின் பயன்பாட்டின் மூலம் குவிப்பு இறங்குவரிசைப் பாகுபடுத்தியின் BNF-நடை வரையறையையும் அனுமதித்தது.  
கட்டமைக்கப்பட்ட தகவல் தரநிலைகளில் ஆவணங்கள் மற்றும் தரவு அடிப்படையிலான மாதிரிப்படுத்தலில் சுருங்குறித் தொடர்களின் பயன்பாடு 1960களில் தொடங்கி ISO SGML (முன்னோடியாக ANSI "GCA 101-1983" இருந்தது) போன்ற தொழில் தரநிலைகள் ஒருங்கிணைந்த போது 1980களில் பரவலாகப் பெருகியது. கட்டமைப்புக் குறிப்புவிவர மொழி தரநிலைகளின் மையம் சுருங்குறித் தொடர்களாகும். எளிய பயன்பாடு DTD கூறுக் குழுத் தொடரியலில் தெளிவாகத் தெரியும்.  
வகைப் பொருத்துதல்: வரலாறு என்பதையும் காண்க.
# சுருங்குறித் தொடர்

## முறைசார் மொழிக் கோட்பாடு

### வரையறை

சுருங்குறித் தொடர்களை முறைசார் மொழிக் கோட்பாட்டின் படி வரையறுக்கலாம். சுருங்குறித் தொடர்களில் பல சரங்களின் தொகுதியைக் குறிக்கும் மாறிலிகளும் அவற்றின் செயல்பாடுகளைக் குறிக்கும் ஆப்பரேட்டர்களும் உள்ளன. பின்வரும் வரையறையானது தரநிலையானதாகும், மேலும் முறைசார் மொழிக் கோட்பாட்டில் உள்ள பெரும்பாலான உரைப்புத்தகங்களில் காணப்படுகிறது . வரையறுக்கப்பட்ட நெடுங்கணக்கு Σ கொடுக்கப்பட்டால், பின்வரும் மாறிலிகள் வரையறுக்கப்படுகின்றன:  
- (*வெற்றுத் தொகுதி* ) தொகுதியைக் குறிப்பது
- (*வெற்றுச் சரம்* ) ε, எழுத்துக்குறிகள் இல்லாத "வெற்று" சரத்தைக் குறிப்பது.
- Σ இல் உள்ள (*குறிப்பு எழுத்துக்குறி* ) *a* , மொழியில் உள்ள ஒரு எழுத்துக்குறியைக் குறிப்பது.  
பின்வரும் செயல்பாடுகள் வரையறுக்கப்படுகின்றன:  
- (*சங்கிலிச்சேர்ப்பு* ) *RS* , தொகுதியைக் குறிப்பது { αβ
| *R* இல் α மற்றும் *S* இல் β}. எடுத்துக்காட்டுக்கு {"ab", "c"}{"d", "ef"} = {"abd", "abef", "cd", "cef"}.  
- (*தொடர்ச்சி* ) *R*
| *S* மற்றும்** *S* ஆகியவற்றின் தொகுதிச் சேர்ப்பைக் குறிப்பது. எடுத்துக்காட்டுக்கு {"ab", "c"}|{"ab", "d", "ef"} = {"ab", "c", "d", "ef"}.  
- ε ஐக் கொண்டுள்ளதும் சரத் சங்கிலிச்சேர்ப்பினால் மூடப்பட்டதும் *R* இன் மிகச்சிறிய முழுமைத் தொகுதியைக் குறிப்பதும் ஆன (*கிளீன் ஸ்டார்* ) *R* * . இது *R* இல் உள்ள சரங்களில் பூச்சிய அல்லது பல சரங்களின் சங்கிலிச்சேர்ப்பின் மூலம் உருவாக்கக்கூடிய அனைத்து சரங்களின் தொகுதியாகும். எடுத்துக்காட்டுக்கு, {"ab", "c"}* = {ε, "ab", "c", "abab", "abc", "cab", "cc", "ababab", "abcab", ... }.  
பருந்தடைப்பைத் தவிர்ப்பதற்காக, கிளீன் ஸ்டார் மிக உயர்ந்த முன்னுரிமையையும் அடுத்து சங்கிலிச்சேர்ப்பும் அதனையடுத்து தொகுதிச் சேர்ப்பும் என வரிசைப்படுத்தப்படக்கூடியதாகக் கருதப்படுகிறது. அடுத்ததாக எதுவும் இல்லாவிட்டால் பருந்தடைப்பைப் புறக்கணித்துவிடலாம். எடுத்துக்காட்டுக்கு, <code>(ab)c</code> என்பதை <code>abc</code> எனவும் <code>a|(b(c* ))</code> என்பதை <code>a|bc* </code> எனவும் எழுதலாம்.
பல உரைப்புத்தகங்கள் செங்குத்துப் பட்டைக்குப் பதிலாக , அல்லது குறிகளைப் பயன்படுத்துகின்றன.  
**எடுத்துகாட்டுகள்**  
- <code>a</code>
|b* என்பது {ε, {0}a, *b* , *bb* , *bbb* , ...} ஆகியவற்றைக் குறிக்கிறது  
- <code>(a</code>
|b)* என்பது *a* மற்றும் *b* ஐ தவிர்த்து வேறு குறிகள் ஏதும் இல்லாத, வெற்றுச்சரம் உள்ளிட்ட அனைத்து சரங்களின் தொகுதியையும் குறிக்கிறது: {ε, {0}a, *b* , *aa* , *ab* , *ba* , *bb* , *aaa* , ...}  
- <code>ab* (c</code>
|ε) என்பது *a* இல் தொடங்கி, பின்னர் பூச்சிய அல்லது *b* களைக் கொண்டு இறுதியாக ஒரு *c* ஐக் கொண்டிருக்கலாம் என்னும் வகையான அனைத்து சரங்களின் தொகுதியைக் குறிக்கிறது:
# சுருங்குறித் தொடர்

## முறைசார் மொழிக் கோட்பாடு

### குறிப்புணர்த்தும் ஆற்றலும் குறுக்கத் தன்மையும்

சுருங்குறித் தொடர்களின் முறைசார் வறையறைகள் செலவழிக்காதவையும் சில கூடுதல் அளவீட்டுருக்களைப் புறக்கணித்ததும் ஆகும், அவை <code>?</code> and <code>+</code> ஆகியவவை. இதைப் பின்வருமாறு விளக்கலாம்: <code>a+</code> = <code>aa* </code> மற்றும் <code>a?</code> = <code>(a|ε)</code>. சிலநேரங்களில் நிரப்பு ஆப்பரேட்டர் சேர்க்கப்படுகிறது; *R<sup>c</sup>* என்பது Σ* இல் உள்ளதும் *R* இல் இல்லாததுமான அனைத்து சரங்களின் தொகுதியைக் குறிக்கிறது. சுருக்கமாக நிரப்பு ஆப்பரேட்டர் என்பது கூடுதலான ஒன்று, ஏனெனில் அவை பிற ஆபரேட்டர்களின் பயன்பாட்டினால் கட்டுப்படுத்தப்படக்கூடியவையே ஆகும். இருப்பினும், அது போன்ற ஒரு குறிப்பைக் கணக்கிடுதலுக்கான செயலாக்கமானது கடினமானது, மேலும் அதன் முடிவானது அடுக்குத்தொடரியல் ரீதியான மிகப் பெரிய மதிப்பாக இருக்கவே வாய்ப்புள்ளது.  
சுருங்குறித் தொடர்கள் இதே முறையில் சுருங்குறி மொழிகளைக் குறிக்க முடியும், துல்லியமாக மொழிகளின் வகையானது நிர்ணயிக்கப்பட்ட வரையறுக்கப்பட்ட தானியங்கால் ஏற்றுக்கொள்ளப்படுகிறது. இருப்பினும் இதில் குறுக்கத்தன்மையில் குறிப்பிடும்படியான வேறுபாடு உள்ளது. சுருங்குறி மொழிகளின் சில வகைகள், அவற்றின் சுருங்குறித் தொடர்களின் அளவில் அடுக்குத்தொடர் முறையில் பெருகக்கூடிய அளவுள்ள நிர்ணயிக்கப்பட்ட வரையறுக்கப்பட்ட தானியங்குகளால் மட்டுமே விவரிக்கப்பட முடியும். மொழிகளில் சில வழக்கமான எடுத்துக்காட்டு,
. \, </math>  
மற்றொரு புறம், Lk மொழியை ஏற்கும் எல்லா நிர்ணயிக்கப்பட்ட வரையறுக்கப்பட்ட தானியங்கலும் 2k பல நிலைகளைக் கொண்டிருக்க வேண்டியது அவசியம். அதிருஷ்டவசமாக, சுருங்குறித் தொடர்களிலிருந்து அவ்வாறு பெரிய அளவுக்குச் செல்ல வழிகோலாத பல நிர்ணயிக்கப்படாத வரையறுக்கப்பட்ட தானியங்குகளுக்கு (NFAகளுக்கு) எளிய மேப்பிங் உள்ளது; இந்தக் காரணங்களால் NFAகள் பெரும்பாலும் சுருங்குறி மொழிகளுக்கான மாற்றுக் குறிப்பு மொழியாகப் பயன்படுத்தப்படுகிறது. NFAகள் சோம்ஸ்கி வரிசையமைப்பின் இலக்கணங்களின் வகை-3 திரிபுகளாகும் .